ຈີນ ບໍ່ໃຫ້ຄວາມສໍາຄັນ ຕໍ່ຂ່າວລືທີ່ວ່າ ທ່ານ Wang Lijun ຂໍລີ້ໄພ ຢູ່ກົງສຸນສະຫະລັດ
ທ່ານ Cui Tiankai ຮອງ​ລັດຖະມົນຕີ​ຕ່າງປະ​ເທດ​ຈີນ ບໍ່​​ໄດ້​ໃຫ້​ຄວາມ​ສຳຄັນ​ໃດໆ​ຕໍ່​ຂ່າວລື ​ໂດຍ​​ເວົ້າ​ວ່າ​ເລຶ່ອງນີ້​ໄດ້​ຖືກ​ແກ້​ໄຂໄປແລ້ວ​
ເມື່ອວັນພະຫັດມື້ນີ້ ຈີນໄດ້ປັດປ່າຍບໍ່ໃຫ້ຄວາມສຳຄັນ ຕໍ່ເຫດການກໍລະນີ ນຶ່ງທີ່ກ່ຽວພັນ ກັບນັກການເມືອງລະດັບສູງຄົນນຶ່ງ ທີ່ມີຂ່າວລືວ່າໄດ້ຂໍລີ້ໄພການເມືອງທີ່ສະຖານກົງສຸນ ສະຫະລັດລຸນຫຼັງຈາກເລື່ອງນອງນັນດ້ານການເມືອງທີ່ອາດເກີດຂຶ້ນໄດ້ນັ້ນ ເມື່ອວັນພຸດວານນີ້ພວກເຈົ້າໜ້າທີ່ສະຫະລັດ ໄດ້ຢືນຢັນວ່າ ທ່ານ Wang Lijun ຮອງເຈົ້າ ຄອງກໍາແພງ ແລະອະດີດຫົວໜ້າຕໍາຫຼວດເມືອງ Chong qing ໄດ້ໄປຢ້ຽມຢາມສະຖານ ກົງສຸນສະຫະລັດແຫ່ງນຶ່ງເມື່ອຕົ້ນອາທິດນີ້ ທີ່ເມືອງ Chengdu ແຕ່ທາງກົງສຸນບໍ່ໄດ້ຊີ້ແຈງ ໃດໆວ່າ ການພົບປະກັນ ແມ່ນກ່ຽວກັບເລຶ່ອງຫຍັງແທ້ ລາຍງານຂ່າວບາງກະແສຄາດ ການວ່າທ່ານ ອາດຂໍລີ້ໄພການເມືອງ ໃນວັນພະຫັດມື້ນີ້ ທ່ານ Cui Tiankai ຮອງລັດຖະມົນຕີຕ່າງປະເທດຈີນບໍ່ໄດ້ໃຫ້ຄວາມ ສຳຄັນໃດໆຕໍ່ເລຶ່ອງດັ່ງກ່າວ ໂດຍເວົ້າວ່າເລຶ່ອງນີ້ໄດ້ຖືກແກ້ໄຂໄປແລ້ວ ແລະໜ້າຈະບໍ່ກະທົບ ກະເທືອນການໄປຢ້ຽມຢາມສະ ຫະລັດ ຂອງຮອງປະທານປະເທດ ທ່ານ Xi Jinping ໃນ ອາທິດໜ້ານີ້ແຕ່ຢ່າງໃດ ທ່ານ ຫວັງ ໄດ້ຖືກປົດອອກຈາກຕໍາແໜ່ງຫົວໜ້າຕໍາຫຼວດເມືອງ Chongqing ເມື່ອອາທິດ ຜ່ານມາ ທີ່ກໍ່ໃຫ້ເກີດຂ່າວລືຕ່າງໆນານາ ຂອງ ການຕົກຈາກອໍານາດແລະເກີດການຂັດ ແຍ້ງກັບທ່ານ Bo Xilai ເລຂາທິການພັກຄອມມີວນີສທີ່ມີອິດທິພົນສູງໃນເມືອງດັ່ງກ່າວ ຂ່າວລືແມ່ນໜັກໜ່ວງຂຶ້ນໄປອີກໃນວັນພຸດວານນີ້ ເວລາລັດຖະບານເມືອງ ດັງກ່າວເວົ້າວ່າ ທ່ານ ຫວັງ ກໍາລັງໄປຮັບການປິ່ນປົວແບບພັກຜ່ອນຍ່ອນໃຈຍ້ອນຄວາມອຸກອັ່ງ ແລະເຮັດ ວຽກໜັກເກີນໄປ ການລາປ່ວຍບາງເທື່ອກໍຖືກໃຊ້ເປັນທາງອອກທີ່ນິ່ມນວນ ສຳຫຼັບການ ກວດລ້າງທາງການເມືອງຢູ່ໃນຈີນ